**КОМИ РЕСПУБЛИКАСА ТАРИФ СЛУЖБАЛÖН  
ТШÖКТÖД**

**«Анив» ИКК-лöн подъезднöй кöрт туйяс вылын «Анив» ИКК-öн вагонъяс нуöмысь транспорт услугаяс вылö медыджыд тариф вынсьöдöм йылысь**

«Коми Республикаын донъяс (тарифъяс) государствоöн ладмöдöм кузя мераяс йылысь» Россия Федерацияса Правительстволöн 1995 во рака тöлысь 7 лунся 239 №-а шуöм, «Коми Республикаын донъяс (тарифъяс) государствоöн ладмöдöм кузя мераяс йылысь» Коми Республикаса Правительстволöн 2002 во öшым тöлысь 3 лунся 196 №-а шуöм серти

ТШÖКТА:

1. Вынсьöдны «Анив» ИКК-лöн подъезднöй кöрт туйяс вылын «Анив» ИКК-öн вагонъяс нуöмысь транспорт услугаяс вылö медыджыд тариф öти вагонысь 2436,33 шайт мында (СДВ-тöг), став сикас груз вылö öткодь.

2. Урчитны, мый тайö тшöктöдлöн 1 пунктöн вынсьöдöм тарифöн вöдитчöны Чöвью кöрт туй станция пыр вагонъяс нуöдiгöн. Тыртöм вагонъясысь мынтысьны оз ков.

3. Лыддьыны вынтöмöн«Анив» ИКК-лöн подъезднöй кöрт туйяс вылын «Анив» ИКК-öн вагонъяс нуöмысь транспорт услугаяс вылö медыджыд тариф вынсьöдöм йылысь» Коми Республикаса тариф службалысь 2008 во йирым тöлысь 30 лунся 72/1 №-а тшöктöд.

4. Вöзйыны «Анив» ИКК-лы быд квартал сетны Коми Республикаса тариф службаö отчётнöй квартал бöрын локтан тöлысьлöн 15 лунöдз «Анив» ИКК-лöн подъезднöй кöрт туйяс вылын вагонъяс нуöмысь транспорт услугаяс отчётнöй кварталын збыль вöчан мында йылысь юöр.

5. Тайö тшöктöдыс вынсялö урчитöм ногöн.

**Юрнуöдысьлысь могъяс олöмö пöртысь И.Е. Перваков**

Сыктывкар

2010 вося моз тöлысь 20 лун

57/1 №

Исакова 1 267 пас